|  |
| --- |
| **GLAZBENA ŠKOLA ALBERTA ŠTRIGE KRIŽEVCI****ŽIRO-RAČUN: HR52 2340 0091 1104 9991 3****MATIČNI BROJ: 03003345****OIB:00447860778****ŠIFRA DJELATNOSTI: 8532****Razina: 31****RKP: 8623****Šifra škole 06-041-505** |

**BILJEŠKE UZ FINANCIJSKA IZVJEŠĆA ZA I-XII 2020. GODINU**

Glazbena škola Alberta Štrige Križevci, posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Proračunsko računovodstvo vodi temeljem Pravilnika o proračunskom računovodstva i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

**Bilješke uz Izvještaj o prihodima i rashodima- obrazac PR-RAS**

**AOP-063- Tekuće pomoći proračunskih korisnicima iz proračuna koji im nije nadležan**

Na ovom AOP-u evidentirani su prihodi od Koprivničko-Križevačke Županije za

prijevoz radnika na posao i s posla u iznosu od 213.576 kn, troškovi plaća i materijalnih prava radnika / COP/ od Ministarstva u iznosu od 6.085.910 kn, te 1.600 kn za stručnu literaturu , odnosno ukupno 6.301.086 kn.

Iskazane vrijednosti plaća su veće u odnosu na prethodnu godinu sukladno ugovorenim vrijednostima .

**AOP- 105-Prihodi po posebnim propisima**

**AOP -123-Prihodi od prodaje proizvoda i roba te pružanih usluge**

Ovdje su evidentirane naplate roditelja za sufinanciranje školarine koje su vrijednosno manje u odnosu na prošlu godinu. Temeljem odobrenja osnivača donesena je Odluka o nenaplaćivanju participacije za obrazovanje učenika u umjetničkim programima Glazbene škole i oslobođenje od naplate najma instrumenata za vrijeme održavanje nastave na daljinu.

**AOP -133-Prihodi iz nadl.pror.za financiranje rashoda za nabavu nefinancijske imovine**

Na ovoj poziciji zabilježena su doznačena sredstva osnivača za nabavu namještaja za učionice, računalnog programa za pisanje nota te glazbenih instrumenata.

**AOP-155- Ostali rashodi za zaposlene**

Na ovom AOP evidentirana je isplata regresa za godišnji odmor, materijalna prava radnika ,te pomoći sukladno kolektivnom ugovoru.

**AOP-161-Naknade troškova zaposlenima**

Službena putovanja vezana na natjecanja učenika nisu održana jer su sva radi novonastale situacije vezano na Covid19 otkazana . Troškovi prijevoza na posao i s posla bilježe manje vrijednosti jer se veći dio nastave održavala na daljinu.

**AOP -166-Rashodi za materijal i energiju**

U ovom izvještajnom razdoblju došlo je do smanjenja navedenih rashoda jer nije bilo cjelokupne nastave u školi.

**AOP-176 –Usluge tekućeg i investicijskog održavanja**

Ovdje su evidentirani troškovi servisa plinskih bojlera za centralno grijanje, servis klima

uređaja, popravak i bojenje stolica, uređenje učionica i ureda , te redovito održavanje klavira i čembala.

**AOP-182- Računalne usluge**

Za laptope dobivene na korištenje u sklopu Projekta e-škole bilo je potrebno instalirati antivirusnu zaštitu, te su ti troškovi veći u odnosu na prethodno razdoblje.

**AOP 183- Ostale usluge**

Ovdje su evidentirani troškovi tiskanja Monografije, tvrdi uvezi imenika, usluge preseljenja klavira , te usluge ispitivanja panik rasvjete .

**AOP-193- Financijski** r**ashodi**

Iako je otkazano natjecanje Sonus nastali su troškovi za izradu medalja i pehara za natjecatelje. Ovdje su i evidentirani troškovi kreiranja e-upisnica, te naknade Fini.

**AOP-341- Rashodi za nabavu nefinancijske imovine**

Nabavljene su školske stolice, printer , klasična gitara, flaute i oprema za udarljkaše.

**AOP-403 - Ukupni prihodi**

Na ovom AOP-u evidentirani su prihodi iz:

* Državnog proračuna u iznosu 6.087.510 kn ,a odnose se na financiranje rashoda

za zaposlene (plaće, doprinosi na plaće, ostale rashode za zaposlene, nagrade,

* iz Gradskog proračuna u iznosu 400.973 kuna/ zakonski standard/ za financiranje materijalnih i financijskih rashoda neophodnih za obavljanje djelatnosti Škole, te 60.918 kn iznad zakonskog standarda .
* Pomoći iz drugih proračuna / KKŽ/ u iznosu od 213.576kn
* Ostali nespomenuti prihodi/sufinanciranje roditelja/ u iznosu od 246.096 kn , prihodi od pruženih usluga u iznosu od 21.400 kn , te prihodi od dijela prodanih stanova od 722 kn.

**AOP-632 –Manjak prihoda i primitaka**

Na ovoj poziciji iskazan je manjak prihoda i primitaka razdoblja od 68.633kn, te kad se oduzme preneseni rezultat ranijih godina od 102.266 kn iskazuje se višak prihoda i primitka od 33.633 kn .

 **Bilješke uz obrazac Bilanca**

**AOP 002- Nefinancijska imovina**

Uspoređujući stanje imovine na početku i na kraju proračunske godine vidljivo je neznatno smanjenje imovine radi prebijanja novo nabavljene imovine u vrijednosti od 140.879 kn te knjiženog obveznog ispravka vrijednosti imovine.

**AOP 020 Sportska i glazbena oprema**

Ulaganja u glazbene instrumente i opremu ostvareno je od 106.933 kuna, što je veća vrijednost od ispravka vrijednosti imovine s ciljem održavanja njene funkcionalnosti.

**AOP 040 Nematerijalna proizvedena imovina**

Tijekom 2020.godine izvršeno je ulaganje u računalni program za pisanje nota u vrijednosti od 24.065 kn.

**AOP 081 Ostala potraživanja**

Ovdje je zabilježeno potraživanje za bolovanje preko 42 dana od HZZO od 12.536 kn i za naknadno odobrenje za komunalnu naknadu i vodni doprinos za 2020.god. u iznosu od 601 kn .

**AOP 141-Potraživanje za prihode poslovanja**

Potraživanja za prihode po posebnim propisima uključujući ispravak vrijednosti potraživanja iznosi 101.394 kn iskazano i na AOP-u 254 te razlika od 519.014 kn na skupini konta 167.

**AOP 155 –Potraživanje za prihode iz proračuna**

Potraživanje za prihode proračunskih korisnika iz ranijih razdoblja od 270.698 kn, te sa 31.12.2020.g. potraživanja za prihode proračunskih korisnika iznosi 248.316 kn .

**AOP 169- Obveze**

Obveze za zaposlene bilježe neznatan rast kao rezultat provođenja Uredbe o izmjeni naziva radnih mjesta i koeficjenata NN 119/2019.

Obveze za materijalne rashode i ostale tekuće obveze s iskazanim indeksom povećanja rezultat su metodičke procedure iskazivanja obveza s 31.12.2020.godine.

**AOP 228-Naplaćeni prihodi budućeg razdoblja**

Na ovoj poziciji knjižena je unaprijed plaćena participacija roditelja za školarinu.

**AOP 250-Izvanbilančni zapisi**

Na ovoj poziciji zabilježena je vrijednost opreme u sklopu projekta e-škole.

 **Bilješke uz obrazac Obveze**

**AOP 001-Stanje obveza 1.siječnja**

Na ovom AOP-u iskazana je obveza za plaću za 12.mjesec 2019.g. i materijalne rashode za prosinac 2019 . godinu.

**AOP 036-Stanje obveza na kraju izvještajnog razdoblja**

Ovdje je iskazana obveza za zaposlene u iznosu od 499.824 kn a odnosi se na plaću za 12- 2020.god , te za materijalne rashode i usluge i ostale tekuće obveze od 279.799 kn obveze za nabavu proizvedene dugotrajne imovine u iznosu od 65.428 kn , a radi procedure primitka i naplate računa. Iste nisu mogle biti podmirene do kraja izvještajnog razdoblja.

 **Bilješke uz obrazac P-VRIO**

Glazbena škola nema evidentiranih promjena na računu 915 te je obrazac ostao nepopunjen.

 **Bilješke uz obrazac RAS-funkcijski**

**AOP 110 –Obrazovanje**

Glazbena škola A.Štrige Križevci ima predškolsko obrazovanje, osnovno obrazovanje i srednje školsko obrazovanje. Budući da je osnivač Grad Križevci iskazani su podaci u rubrikama za predškolsko i osnovno školsko obrazovanje.

Voditelj računovodstva: Ravnateljica:

Božica Katanović, Branka Špoljar, prof.

Križevci,30.01.2021.